
Мемлекеттік кірістер комитетінің 
206108 БСК бойынша салықтық емес түсімдердің 
артық (қате) төленген сомасын қайтару 
мәселесі бойынша түсіндірмесі 


Қазақстан Республикасы Бюджет кодексі және «Бюджет түсімдерін бюджеттердің деңгейлері, Қазақстан Республикасы Ұлттық қорының, салықтық емес төлемдер есебінен қалыптастырылатын бюджеттен тыс қорлардың қолма-қол ақшаны бақылау шоттары және Еуразиялық экономикалық одаққа мүше мемлекеттердің бюджеттері арасында бөлу кестесі» Қазақстан Республикасы Қаржы министрінің 2025 жылғы 4 сәуірдегі № 152 бұйрығына сәйкес 206108 БСК «Мұнай секторы ұйымдарынан, бюджеттен тыс қорларға түсетін түсімдерді қоспағанда, республикалық бюджетке түсетін басқа да салықтық емес түсімдер» (бұдан әрі – БСК 206108) бойынша түсімдер салықтық емес түсімдерге жатады.
Қазақстан Республикасы Қаржы министрінің м.а. 2025 жылғы 15 мамырдағы № 233 бұйрығы мен Қазақстан Республикасы Қаржы министрінің 2025 жылғы 15 шілдедегі № 365 бұйрығына сәйкес 206108 БСК бойынша бюджетке салықтық емес түсімдердің қате төленген сомасын қайтаруға жауапты уәкілетті органдар Қазақстан Республикасы Қаржы министрлігінің Мемлекеттік кірістер комитеті, Мемлекеттік мүлік және жекешелендіру комитеті, Ішкі мемлекеттік аудит комитеті, Мемлекеттік қарыз алу департаменті және олардың аумақтық органдары болып табылады. 
Осыған байланысты 206108 БСК бойынша қате төленген сомаларды қайтару үшін төлеу орны бойынша мемлекеттік кірістер органына Қазақстан Республикасы Қаржы министрінің 2025 жылғы 28 қазандағы № 637 бұйрығына 2 қосымшасына сәйкес нысан бойынша салықтық өтінішті ұсыну керек. 
Қайтару жүргізуге салықтық өтініш қате төлем туралы растаушы құжаттармен электронды түрде МКК «Салық төлеуші кабинеті» web-қосымшасы, «электрондық Үкімет» порталы (egov.kz), «e-Salyq Azamat» арқылы немесе қағаз тасығышта «Азаматтарға арналған үкімет» Мемлекеттік корпорация» КеАҚ ұсынылады.

